cyanic-selkie/wikianc huggingface dataset:
Vlag van Papoea-Nieu-Guinee
Geskiedenis
In 1964 is die verkryging van ’n eie nasionale vlag in die publiek bespreek. ’n Kommissie wat saamgestel is het voorkeur gegee aan ’n vertikale blou, geel en groen vlag met ’n wit Suiderkruis in die blou baan en ’n wit paradysvoël in die groen baan. Die kommissie het die land deurkruis met die voorstel maar die Amerikaanse ontwerp is nie goed ontvang nie
Kosmiese straling
Kosmiese straling is die ioniserende straling afkomstig van die Son en bronne buite die Sonnestelsel. Die Aarde en alle lewende wesens daarop word aanhoudend met straling uit die ruimte gebombardeer.
Rudolf Nureyev
Hy het daarna in The Royal Ballet in Londen gedans en van 1983 tot 1989 was hy direkteur van die Paryse Operaballet.
Oorlopery na Parys
Binne ’n week is hy deur die Grand Ballet du Marquis de Cuevas aangestel en het hy in Die Slapende Skoonheid opgetree saam met Nina Vyroubova. Op ’n toer deur Denemarke het hy die soloïs Erik Bruhn van die Koninklike Deense Ballet ontmoet. Bruhn het sy minnaar, beste vriend en beskermheer geword tot met Bruhn se dood in 1986.
Alleenspraak
Alleenspraak is gedagtes wat hardop gesê is, sonder om 'n ander persoon aan te spreek, 'n monoloog wat aan jouself gerig is.
Rudolf Nureyev
Laaste jare
In Maart 1992 het hy Kazan besoek en as dirigent opgetree in die Musa Cälil Tatar Akademiese Opera- en Balletteater, wat nou die Rudolf Nureyev-fees in Tatarstan aanbied. Met sy terugkeer na Parys het hy ’n hoë koors gehad en is hy in die Hospitaal Notre Dame du Perpétuel Secours opgeneem. Hy is geopereer vir perikarditis, of hartsakontsteking. Hy het in daardie tyd teen die siekte geveg danksy die vooruitsig om eindelik op 6 Mei 1992 Prokofiëf se Romeo en Juliet op ’n geleentheid ten bate van die Amerikaanse Balletteater in die Metropolitan Opera House in New York te kon aanbied. Hy het dit gedoen en was verheug oor die ontvangs.
Dood en nagedagtenis
Nureyev is op 20 November 1992 weer in die Hospitaal Notre Dame du Perpétuel Secours opgeneem en het daar gebly tot met sy dood op 6 Januarie 1993 op 54-jarige ouderdom. Sy begrafnis is in die marmervoorportaal van die Opera Paris Garnier gehou. Baie mense het huldeblyke gelewer; een was van Oleg Winogradof van Mariinski-ballet in Sint Petersburg, Rusland, wat gesê het: "Wat Nureyev in die Weste gedoen het, sou hy nooit hier kon regkry nie."
Rolprente, televisie en blyspele
In 1977 het hy die rol van Rudolph Valentino vertolk in Ken Russell se Valentino.
In 1989 het hy 24 weke lank deur Amerika en Kanada getoer met ’n nuwe weergawe van die Broadway-musiekblyspel The King and I.
Diarree
Behandeling
Vir erge of chroniese diarree is dit raadsaam om so spoedig moontlik 'n geneesheer te besoek. Neem ook kennis dat babas, jong kinders, verswakte persone en bejaardes baie gou kan ontwater en dat hulle eerder vroeër as later professionele behandeling moet ontvang.
Bekentenissen van een gemaskerde
Storielyn
Soos Mishima, word Kochan gebore met 'n minder-as-ideale liggaam in terme van fisieke sterkte, en deur die eerste helfte van die boek (wat oor die algemeen 'n beskrywing is van Kochan se jeug) sukkel hy om in te pas by die Japannese samelewing.
Lodewyk XIV van Frankryk
Hy het reeds op vierjarige leeftyd aan die bewind gekom onder regentskap van die Italiaanse kardinaal en minister Mazarin. Ná Mazarin se afsterwe in 1661 het hy self geregeer. Sy regeringstyd van 72 jaar, 3 maande en 18 dae was een van die langstes in die gedokumenteerde geskiedenis van Europese monargieë. Karel VIII van Frankryk
Roosterbrood
Roosterbrood word algemeen tydens ontbyt genuttig. Verskeie smeermiddels kan ingespan word om dit verskillende smake te gee. Botter word gewoonlik hiervoor gebruik, waarna konfyt, heuning, kaas, Marmite/Bovril of ander geurmiddels daaroor gesmeer kan word. Roosterbrood is ook fermer as gewone brood, en kan as basis vir swaarder geregte, soos maalvleis of fyngemaakte vis gebruik word.
Vuurtoring
Dagmerk
'n Kenmerk of eienskap van 'n vuurtoring wat bedags gesien kan word.
Kroonlys
'n Ornamentele oorhangsel wat dikwels onder die lantern of galery van vuurtorings as 'n dekoratiewe element aangetref word.
Anaderma rancureli
Anaderma rancureli is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
NG gemeente Greykerk
Eerste eie leraar
Petrus Arnoldus De Wet (6 Junie 1903 – 23 Februarie 1992) is gedoop op 26 Julie 1903 op Lichtenburg. Hy word in 1934 gelegitimeer en dien agtereenvolgens in die volgende gemeentes: Christiana (1935), Duplooysburg (1937), Greykerk (1942), Queenstown (1947), Kerkenberg (1949), Willowmore (1953), Bedelia (1956), Greykerk (1960), Potchefstroom-Noord (1962) en Ventersdorp-Oos (1966). Hy aanvaar sy eerste emeritaat in 1969 maar aanvaar ’n beroep in 1973 na Dwaalboom. Op 25 Januarie 1976 aanvaar hy sy tweede emeritaat. Hy woon voor sy dood op Magaliesburg. Twee kinders is uit sy huwelik in 1933 met Cornelia Hester van Rooyen gebore op Winburg op 6 Maart 1914.
Long Thanh Internasionale Lughawe
Long Thanh Internasionale Lughawe (Viëtnamees:Sân bay Quốc tế Long Thành) is 'n beplande lughawe wat in Viëtnam, 40 km noord van Ho Chi Minh-stad, in Long Thanh, Dong Nai gebou gaan word. Die lughawe sal 5 000 hektaar grond beslaan. Konstruksie is in 2015 begin en behoort teen 2020 voltooi te wees.
Hertagtiges
Habitat
Herte kom algemeen voor, op al die kontinente buiten Antarktika en Australië, hoewel Afrika net een inheemse hert het: die Barbaryse hert, ’n subspesie van die edelhert wat in die Atlasgebergte in die noordweste van die kontinent voorkom. Damherte is egter in Suid-Afrika ingebring. Klein spesies spiesherte en suidelike poedoes van Sentraal- en Suid-Amerika asook muntjaks van Asië hou gewoonlik in digte woude en word selde in oop spasies gesien. Van die spesies is baie gespesialiseerd en kom net in berge, grasvelde, moerasse of streke om woestyne voor. Sommiges, soos die rendier en Amerikaanse eland, kom net in die noordelike gebiede van Noord-Amerika en Eurasië voor.
Gewei
Die gewei kan ook ’n teken van dominansie wees. Ramme met groter gewei relatief tot hul liggaamsgrootte is geneig om ’n groter weerstand teen patogene (kieme) te hê asook ’n groter voortplantingsvermoë.
Dieet
Herte eet hoofsaaklik blare. Hulle het klein mage in vergelyking met ander herkouers, maar het ’n groot hoeveelheid minerale soos kalsium en fosfaat nodig om die groei van die gewei te bevorder. Anders as skape en beeste wat groot hoeveelhede laeveselkos eet wat vinnig deur die spysverteringstelsel beweeg, eet herte maklik verteerbare lote, jong blare, vars gras, sagte takke, vrugte, fungi en korsmos.
Lannerkloof
Die Lannerkloof is in die verre noorde van die Krugerwildtuin geleë. Dit vorm die grens tussen die res van die Krugerwildtuin na die suide en die Makuleke-konsessie na die noorde. Dit is deur die Levuburivier uitgekerf en is op sommige plekke meer as 150 m diep.
Chesapeake Bay
Chesapeake Bay word dikwels beskryf as die streek wat die belangrikste rol in die geskiedenis van die Verenigde State gespeel het - vanaf die begin van die koloniale tydperk in 1607, toe Engelse setlaars aan die baai se suidoewer voet aan wal gesit en in Jamestown, Virginië die eerste permanente Engelse nedersetting in Noord-Amerika gevestig het, tot die tydperk van die Amerikaanse Rewolusie.
Robin Söderling
Robin Bo Carl Söderling (Sweeds: [ˈrɔbɪn ˈsøːdəɭɪŋ]; gebore 14 Augustus 1984 in Tibro) is 'n voormalige Sweedse tennisspeler.
Steven Sykes
Jeug
Op skool het Sykes die Oostelike Provinsie by verskeie jeurtoernooie verteenwoordig. Hy het in 1997 aan die o/13-Cravenweek deelgeneem en deur die jeugspanne gevorder tot by die o/18-Cravenweektoernooi in 2002.
Natalse Haaie/Sharks
Hy het sy eersterangse debuut in 2005 vir die Natalse Wildebeeste gemaak in die Vodacombekerkompetisie in sy span se oorwinning van 43–0 oor Grens. Hy het sy Curriebekerdebuut in 2005 gemaak gedurende die kwalifiserende ronde van die reeks. Hy het in daardie jaar vyf keer vir die Natalse Haaie in die Curriebeker uitgedraf.
Gordel-nooientjie
Voorkoms
Die vis se kop en lyf is geel bruin en die skubbe se rante is donkerder. Daar is 'n wit vertikale baan oor die vis se sye wat mag verdwyn soos die vis ouer word. Daar is 'n swart kol by die basis van die pektorale vinne. Die boonste punt van die stert is meestal wit. Die onvolwasse visse het swart kolle agter, onder die dorsale vin. Die vis word tot 12 cm groot.
Wonderwerkgrot
Vroeë bewoning
Hierdie is een van die weinige grotte in die land wat reeds in die vroeë Steentydperk deur mense bewoon is. Tot sover die daglig in die grot in skyn, is daar rotstekeninge van plante en diere soos olifante, kameelperde en volstruise en van onbekende voorwerpe in die kleure rooi, geel, swart, wit en oker op die wande aangetref. Dierereste van uitgestorwe wildsbokspesies het waarskynlik bewaar gebly weens die besonder droë klimaat.
Christine Basson (skrywer)
Eerbewyse
In 1985 word die Christine Piek-beursfonds tot haar nagedagtenis gestig deur die vrouevereniging Kontak, 'n organisasie waarvan sy die medestigter was. Elke jaar word 'n mediese sowel as 'n ander akademiese beurs aan verdienstelike studente van enige ras toegeken.
Tanganjikameer
Vissoorte
Die meer bevat minstens 250 cichlidspesies en 75 nie-cichlidspesies, waarvan die meeste langs die kuslyn voorkom en tot op 'n diepte van 180 meter (590 voet). Die grootste biomassa van vis is egter in die pelagiese sone (oop waters), en word oorheers deur ses spesies: twee spesies van die "Tanganjikasardien" en vier spesies van predatore (verwant aan, maar nie dieselfde as die Nylbaars wat die Victoriameer se Cichlids uitgeroei het). Byna die hele cichlidbevolking (98%) in die Tanganjika is endemies aan die meer, en dus 'n belangrike biologiese hulpbron vir die studie van spesialisasie in evolusie. Onder die nie-cichlids, is 60% van die spesies endemies.
Metaalkonyn (astrologie)
Die Metaalkonyn (辛卯, xīnmǎo) is die 28ste jaar van die Chinese kalender (sien die tabel regs onder van die 60-jaarsiklus). Dit is ’n begrip uit die Chinese astrologie en dui op dié maanjare wat gekenmerk word deur ’n verbinding van die agtste Hemelstam (辛, xīn; die element Metaal en Jin) met die vierde Aardtak (卯, mǎo), gesimboliseer deur die Konyn (兔, tù).
NG gemeente Molteno
Die NG gemeente Molteno is 'n gemeente van die Nederduitse Gereformeerde Kerk op die hoogliggende Oos-Kaapse dorp Molteno, genoem na die eerste Kaapse eerste minister, sir John Molteno, kampvegter vir verantwoordelike regering.
Eerste leraar
In 1883 is prop. J.F. Marais as eerste predikant van die gemeente georden. Hy vertrek in 1899 na Dordrecht en reeds in September daardie jaar word hy opgevolg deur ds. A.J. Pepler.
Die gebou is opgerig op 'n straatblok wat altesaam 10 erwe beslaan. Die stigter van Molteno, George Vice, het die erwe aan die NG Kerk geskenk vir oprigting van 'n kerkgebou en terselfdertyd ook 10 erwe aan die Gereformeerde Kerk geskenk. Die koste van die gebou was destyds net £7 000. Hoe wel dit moeilik is om in hedendaagse geldwaarde om te skakel, is dit volgens sekere berekenings sowat R7,8 miljoen.
Canada Steamship Lines
Dekades lank is CSL, wat gedurende die 19de en 20ste eeu van 'n beskeie begin tot die wêreld se grootste binnelandse passasierskipredery gegroei het, met seevervoer en plesierbote op die Groot Mere en die Sint-Laurensrivier verbind waar sy roetes tot Duluth, Minnesota in die weste en die Laer Sint-Laurensrivier in die ooste gestrek het. Na sy passasierstoomskepe is kollektief verwys as die Groot Wit Vloot (Great White Fleet), en sy netwerk van roetes, wat in 1913 - die jaar waarin CSL as moderne onderneming met die samesmelting van verskeie rederye ontstaan het - deur 51 stoomskepe bedien is, was een van die mees uitgestrektes van sy soort. Passasiervervoer is in 1965 gestaak.
Ancorella
Ancorella is 'n genus van sponsdiere uit die klas van die Demospongiae (gewone sponse).
Osoonlaag
Wêreldwyd is die klimaat besig om te verander. Die poolys smelt, wat 'n styging in die seevlak veroorsaak. Boere se oeste word vernietig weens te veel reën. Dit lei tot 'n afname in voedselproduksie, wat lei tot 'n vermindering in bevolkingsgroei. Toerisme lei ook onder die "gat". Die afname in reënval beïnvloed watervalle, damme en riviere. Dit lei tot 'n afname in toeriste wat sulke gebiede besoek. Dié aspek benadeel ook die ekonomie van die land.
Pietie Coetzee
Coetzee is op 2 September 1978 in Bloemfontein gebore en studeer aan die Randse Afrikaanse Universiteit, wat nou as die Universiteit van Johannesburg bekend staan. Sy maak haar debuut vir die Suid-Afrikaanse hokkiespan in 1995 en verteenwoordig haar land by die Olimpiese Spele van 2000 in Australië, 2004 in Griekeland en 2012 in die Verenigde Koninkryk.
Pous Deusdedit
Deusdedit (ook Adeodatus I genoem) was die 68ste pous van die Rooms-Katolieke Kerk.
Coligny
Die dorp is in 1918 gestig en genoem na Gaspard de Coligny, beroemde Hugenoteleier in Frankryk. Die dorp het sy ontstaan te danke aan die bou van 'n takspoorlyn in 1911. Die dorp was eers Treurfontein genoem maar in 1923 hernoem na Colingy nadat die inwoners beswaar gemaak het teen die naam.
Malmesbury, Wes-Kaap
Wapens
Voor 1963 het die raad 'n nie-heraldiese embleem gebruik wat 'n koringgerf en 'n ploeg uitgebeeld het.
Kerkskeuring
Die liberale is nie in die NG kerkgebou toegelaat nie en hulle bou toe in 1870 die kerkgebou in Loedolffstraat soos hy vandag nog daar staan. Die kerk het sitplek vir 500 lidmate gehad en die lidmate het ook 'n woonhuis langsaan die kerk gebou.
Thomas Edison
'n Vernuftige plan
Nieteenstaande ontberinge het Edison nog steeds gestudeer en proefnemings gedoen. In 1868 patenteer hy 'n elektriese stemteller vir verkiesings. Die jaar daarop bevind hy hom in New York, waar hy, mi nog 'n tydperk van armoede, werk kry by 'n telegraafagentskap van die aandelebeurs. Sy vrye tyd wy hy steeds aan eksperimente. Hy het 'n verbeterde aandeletikker ontwerp en dubbele en viervoudige telegraafstelsels ontwikkel waarmee verskeie boodskappe gelyktydig oor dieselfde draad gestuur kon word.
Volhoubare Ontwikkelingsdoelwitte
Die Volhoubare Ontwikkelingsdoelwitte (VOD’s) is ’n stel teikens wat verband hou met toekomstige internasionale ontwikkeling. Dit is deur die Verenigde Nasies geskep en word as die Globale Doelwitte vir Volhoubare Ontwikkeling bevorder. Dit het die Millennium-ontwikkelingsdoelwitte vervang wat aan die einde van 2015 verstryk. Die VOD’s is vanaf 2015 tot 2030 van krag. Daar is 17 doelwitte en 169 spesifieke teikens vir daardie doelwitte.
Doelwitte
In Augustus 2015 het 193 lande tot die volgende 17 doelwitte ingestem:
João Bernardo Vieira
João Bernardo “Nino” Vieira (Bissau, 27 April 1939 - Bissau, 2 Maart 2009) was 'n politikus van Guinee-Bissau, wat drie keer die presidentskap van sy land beklee het (die eerste keer tussen 1973 en 1984, die tweede keer tussen 1984 en 1999 en die derde keer vanaf 1 Oktober 2005 tot sy dood in 2009). Hy was ook premier van sy land tussen 1978 en 1980.
Verkiesings is in Junie 2005 gehou. Vieira het 28,87% van die stemme behaal, minder as sy opponent, Malam Bacai Sanhá. In die tweede ronde het Vieira egter met 52,35% van die stemme gewen en is op 1 Oktober van daardie jaar as president ingesweer.
Kyogameer
Die Kyogameer (Engels: Lake Kyoga) is 'n varswatermeer net noord van die Victoriameer in Uganda. Die Wit Nyl vloei vanaf die Victoriameer via Kyogameer na die Albertmeer. Tussen die Albertmeer en Victoriameer staan die Nylrivier bekend as die Victorianyl.
Myra De Groot
Myra De Groot (4 Julie 1937 – 4 April 1988) was 'n Australiese aktrise. Sy was bekend vir haar rolle in die rolprente Angel Mine (1978) en Norman Loves Rose (1982), en in die televisiereekse Here Come the Brides (1968) en Neighbours (1985).
Voyageur Colonial Bus Lines
Voyageur Colonial Bus Lines, in die volksmond algemeen Voyageur Colonial of kort Voyageur genoem, is 'n interstedelike Kanadese busdiens wat Oos-Ontario en Wes-Quebec bedien, waarby stede soos Montreal, Ottawa en Kingston as spilpunte van sy netwerk dien.
Hartsfield-Jackson Atlanta Internasionale Lughawe
Midfield-terminaal (1980 – hede)
Konstruksie is in Januarie 1977 aan die huidige middelveldterminaal begin onder die administrasie van burgemeester Maynard Jackson. Dit was die grootste konstruksieprojek in die Suide, wat $500 miljoen gekos het. Die kompleks is ontwerp deur Stevens & Wilkinson, Smith Hinchman & Grylls, en Minority Airport Architects & Planners. Die nuwe terminaal, wat aanvanklik uit Concourse A tot D en die noordelike helfte van die huidige Concourse T (wat as die Internasionale Terminaal gedien het) bestaan het, het op 21 September 1980 op tyd en onder begroting geopen. Dit is ontwerp om tot 55 miljoen passasiers per jaar te akkommodeer en het 230 000 m2 beslaan. In Desember 1984 is 'n 2 700 m vierde parallelle aanloopbaan voltooi, en nog 'n aanloopbaan is tot 3 624 m verleng die volgende jaar.
Wesley
Wesley is 'n klein dorpie naby die kus van die Indiese Oseaan in die Oos-Kaap, Suid-Afrika. Die dorpie is op die R72 hoofpad.
Geskiedenis
Die dorpie is in 1823 deur William Shaw begin toe hy 'n Wesleyaanse sendingstasie gestig het. Dit is waarskynlik na die stigter van die Wesleyaanse kerkgenootskap, John Wesley, vernoem.
USS Hornet (CV-8)
Die USS Hornet (CV-8) was 'n Yorktown-klas vliegdekskip van die Amerikaanse Vloot tydens die Tweede Wêreldoorlog. Die skip was op sy toetsvaart tydens die Aanval op Pearl Harbor. Die skip is gekelder deur die Japannese Lugmag op 27 Oktober 1942. Die skip het bekend geraak toe vyf-en-twintig B-25 Mitchell bomwerpers, onder beheer van Lt. kol. James Doolittle, van hom opgestyg het om Tokio te bombardeer.
Lorrae Desmond
Lorrae Desmond (2 Oktober 1929 - 23 Mei 2021) was 'n Australiese aktrise. Sy is bekend vir haar rolle in die rolprent Stock Car (1955) en in die televisiereekse Homicide (1964), Number 96 (1972), en A Country Practice (1981).
Jacques Andrés
Publikasies
1979
Ga-Mashishimale
Ga-Mashishimale is 'n township en koppie naby Phalaborwa in die ooste van die Limpopoprovinsie, Suid-Afrika.
Intelligensie by voëls
duimnael|220px|[[Keas is bekend vir hul intelligensie en nuuskierigheid, albei belangrike eienskappe vir oorlewing in die strawwe bergomgewing waar hulle voorkom. Hulle kan logiese raaisels oplos, soos om dinge in ’n sekere volgorde te druk of trek om by kos uit te kom. Hulle kan ook saamwerk om ’n sekere doel te bereik.]]
Studies
Tel word beskou as ’n teken van intelligensie. Anekdotiese bewyse uit die 1960's dui daarop dat kraaie tot by drie kan tel. Navorsers moet egter versigtig wees om seker te maak voëls toon nie net die vermoë om ’n klein getal vinnig op te som nie. Sommige studies, soos aan die Moskouse Staatsuniversiteit, dui egter daarop dat kraaie wel kan tel. Daar is al bewys papegaaie kan tot by ses tel.
Dit lyk of kormorante wat deur Chinese vissermanne gebruik word en wat elke agtste vis as beloning kry, tot by sewe kan tel. E.H. Hoh skryf in die tydskrif Natural History Pamela Egremont het in die 1970's op die Lirivier gesien die voëls het nadat hulle hul kwota van sewe visse gevang het, botweg geweier om te beweeg tot hul nekringe losgemaak is en hulle ’n vis as beloning gekry het. Sy het in die Biological Journal of the Linnean Society geskryf hulle het bewegingloos bly sit en nie eens gereageer as hulle gestamp of gestoot is nie. Ander voëls, wat nog nie hul kwota bereik het nie, het egter bly visvang. "’n Mens word gedwing om af te lei hierdie uiters intelligente voëls kan tot by sewe tel," het sy geskryf.
Nasionale Vergadering van die Republiek van Azerbeidjan
Die Nasionale Vergadering van die Republiek van Azerbeidjan (Azerbeidjans: Azərbaycan Respublikasının Milli Məclisi) is die parlement van die Republiek van Azerbeidjan. Die parlement is geleë in die hoofstad Bakoe. Die Nasionale Vergadering is 'n eenkamerparlement met 125 afgevaardigdes waaronder 'n voorsitter wat volgens 'n meerderheidstelsel vir 'n termyn van vyf jaar verkies word. Die huidige voorsitter is Ogtay Asadov van die Nuwe Aserbeidjan Party. Die laaste verkiesings is op 7 November 2010 gehou.
Carl Heyne
Carl (of Karl) Heyne (Jena, Groothertogdom Saxe-Weimar-Eisenach, Duitsland, 21 Mei 1866 – Rustenburg, Transvaal, Suid-Afrika, 8 Desember 1933) was ’n Suid-Afrikaanse argitek van Duitse herkoms.
Intelligensie by voëls
Gereedskap
Baie voëls het al tekens getoon dat hulle gereedskap kan gebruik. Oor die definisie van die term "gereedskap" word egter gedebatteer. Een voorgestelde definisie is in 1973 deur T.B. Jones en A.C. Kamil opgestel:
Sosiale gedrag
Wanneer kraaie kos vang, lyk dit of hulle sensitief is vir wie hulle dit sien wegsteek. Hulle steel ook kos wat deur ander gevang is.
Jason Robards sr.
Jason Robards sr. (31 Desember 1892 – 4 April 1963) was 'n Amerikaanse akteur. Hy was bekend vir sy rolle in die rolprente Casey Jones (1927), Ship of Wanted Men (1933), Burn 'Em Up Barnes (1934), en Impact (1949).
U-107 (Kriegsmarine)
Trivia
U is die Duitse afkorting vir Untersee Boten.
Isohieet
'n Isohieet of Isohieetlyn is 'n lyn wat punte op 'n kaart met gelyke neerslag verbind.
Rooiwal-kragstasie
Rooiwal-kragstasie is 'n steenkoolkragstasie van 300 megawatt (MW) naby Pretoria in Gauteng, Suid-Afrika.
Andries Cornelius
Lewe en werk
Vir geruime tyd het hy probleme met sy gesondheid. Na ’n oogoperasie wat onsuksesvol was, eis hy ’n groot bedrag geld van die Garden City-kliniek in Pretoria. Vroeg in Januarie 1993 word sy been afgesit weens swak bloedsomloop, maar die trauma van hierdie behandeling lei daartoe dat hy op Maandag 18 Januarie 1993 aan ’n hartaanval oorlede is. Hy was voorheen getroud en het drie kinders, Willem, Andries en Rebecca.
Rooiwal-kragstasie
Ligging
'n Google-kaart by -25.55501°N, 28.23757°W toon die ligging van die aanleg noord van Pretoria, Tshwane Munisipaliteit, Gauteng.
Vloot
In die oorspronklike sin verwys 'n vloot ter see na een van die volgende:
Josiah Willard Gibbs
Alhoewel Gibbs se werk byna geheel en al teoreties was, het die praktiese waarde van sy bydraes duidelik geword met die ontwikkeling van industriële chemie tydens die eerste helfte van die 20ste eeu. Volgens Robert A. Millikan het Gibbs wat die suiwer wetenskap betref, "vir statistiese meganika en termodinamika gedoen wat Laplace vir hemelmeganika gedoen het, en Maxwell vir elektrodinamika, naamlik om sy veld van 'n amper voltooide teoretiese struktuur te voorsien."
Fisiese optika
In sy laaste referaat oor fisiese optika het Gibbs tot die gevolgtrekking gekom dat:
Kort daarna word die elektromagnetiese aard van lig getoon deur die eksperimente van Heinrich Hertz in Duitsland.
SV Rooiwit Hasborn-Dautweiler
Die klub is in Junie 1920 by die dorpskerk gestig en het in 1964 die eerste keer die ''1. Amateurliga Saarland'' gehaal, destyds die derde vlak. Die klub se grootste prestasie was om die tweede rondte van die DFB-Pokal te haal in 1974, waar die klub in 'n wegwedstryd met 0-3 teen VfL Borussia Mönchengladbach verloor het. Die klub het by nog twee geleenthede, in 1991 en 2007, die hoofrondte van die DFB-Pokal gehaal.
Justus Tshungu
Hy sterf op 29 April 2019 aan natuurlike oorsake.
Wuthering Heights
Daar is alreeds verskeie gelyknamige verwerkings van hierdie roman gemaak: onder andere, dramatiserings soos die 1939 Hollywood-film met Laurence Olivier en Merle Oberon in die hoofrolle, die 1967 BBC produksie met Ian McShane en Angela Scoular, die 1970 film met Timothy Dalton wat die rol van Heathcliff vertolk, Die 1978 vyfdelige televisiereeks wat die BBC vervaardig het, die 1992 film met Ralph Fiennes en Juliette Binoche as Heathcliff en Cathy, en die 2009 tweedelige televisiereeks met Tom Hardy, Charlotte Riley, Sarah Lancashire en Andrew Lincoln in die rolverdeling.
Edwardmeer
Die Edwardmeer (Engels: Lake Edward) is 'n varswatermeer op die grens tussen Uganda en die Demokratiese Republiek van die Kongo en vorm deel van die Groot Mere van Afrika en die Groot Skeurvallei.
Jean Baudrillard
Inleiding tot sy werk
Baudrillard se skynbeeldteorie gaan spesifiek oor die egtheid en werklikheid van beelde wat ons dink ons ken. In hierdie teorie word gestel dat die mens kontak met die ware wêreld verloor, omdat hy 'n beeld van die wêreld skep aan die hand van wat hy in die media waarneem. Baudrillard is van mening dat daar steeds minder waarheid is, omdat ons al ons werklikheid baseer op iets wat ons self (die mensdom) bedink het (in film en media). Een voorbeeld van die 'skynbeelde' is dat iedereen weet hoe 'n vliegtuig wat val daar sou uitsien. Maar ons weet dit omdat ons dit al op die televisie gesien het. Die 'ken' van so 'n gebeurtenis is dus nie gegrond op ons eie waarheid nie, maar op die waarheid geskep op die televisie.
Terminologie van alternatiewe medisyne
Allopatiese medisyne
Allopatiese medisyne of allopatie is 'n term wat deur voorstanders van alternatiewe medisyne gebruik word om te verwys na moderne wetenskaplike stelsels van medisyne, soos die gebruik van farmakologies aktiewe middels of fisiese intervensies om simptome of prosesse van siektes of toestande te behandel of te onderdruk. Die uitdrukking is in 1810 geskep deur die skepper van homeopatie, Samuel Hahnemann.
NG gemeente Alexandria
Eerste leraar
Eers op 6 Junie 1869 is ds. Johannes Roos as die eerste leraar van Alexandria beroep met ’n traktement van £250 per jaar en 'n gratis huis. As proponent was ds. Roos reeds van 1867 af in die gemeente behulpsaam. Drie en twintig jaar lank tot 1892 het ds. Roos met liefde en takt die leiding gegee en die so uitgestrekte gemeente getrou bedien. Hierin het hy die ondersteuning van die kerkraad geniet. Ds. Roos was ’n "man van ’n baie innemende en vriendelike geaardheid, toegewyd aan die heil van die kerk, wat hy innig liefgehad het en aan wie se belange hy ook sy besondere gawes van administrasie geskenk het" (aangehaal uit ’n onbekende bron). Tydens die 23 jaar op Alexandria is hy getrou bygestaan deur sy begaafde eggenote, die stigter van die Afrikaanse Christelike Vrouevereniging. In 1858 is ’n noukeurige sensus deur die kerkraad opgeneem toe dit blyk daar was slegs 1093 siele en 319 lidmate. Deur die Groot Trek het die gemeente 258 siele verloor, waarvan 91 belydende lidmate was en 167 dooplidmate. Die vervoer was destyds oor haas onbegaanbare paaie met ossewa of te perd en buitedienste moes gereeld op sekere plase gehou word. Veral met Nagmaal het lidmate per ossewa tot 100 km ver na Alexandria gekom.
Lys van IRC-bedieners
SUNet
irc.sun.ac.za:
ZAIRC
irc.zairc.net:
Ancorina
Ancorina is 'n genus van sponsdiere uit die klas van die Demospongiae (gewone sponse).
Peter Robbins (akteur)
Peter Robbins gebore as Louis G. Nanasi (Los Angeles, Kalifornië,gebore 10 Augustus 1956 - Carlsbad, Kalifornië, Januarie 2022) was 'n Amerikaanse akteur. Hy is bekend vir sy rol in die rolprent A Boy Named Charlie Brown (1969). Robbins het 'n lewenslange stryd teen geestesongesteldheid gehad. Ten spyte van sy persoonlike stryd het hy getrou gebly aan Charlie Brown en het selfs 'n tatoeëermerk van Charlie Brown en Snoopy op sy arm gehad. Op 25 Januarie 2022 is dit deur Robbins se familie aangekondig dat hy gedurende die vorige week, op die ouderdom van 65, selfmoord gepleeg het.
Johannes van Heerden
Waardering
duimnael|regs|200px|Ds. Van Heerden omstreeks 1916 toe hy eerste predikant (mees senior) van die gemeente Kaapstad was. Eerw. Andries Dreyer het Van Heerden beskryf as ’n man met groot gawes van verstand en hart. Hy het geweet om die regte woord op die regte tyd te sê, was ’n welsprekende redenaar en ’n geleentheidsprediker by uitnemendheid. Minstens tot 1925 was hy die NG predikant wat die meeste beroepe na ander gemeentes ontvang het. Hy het vele en goeie dienste aan die hele Kerk bewys. Jare lank het hy in die belangrikste Sinodale en ander kommissies en rade gedien, soos die Kommissie vir die admissie en –proponentseksamen, die kuratorium van die Kweekskool, die Raad van die Kerke, die Universiteit van Kaapstad, skool- en hospitaalrade. Elke Sinode van 1903 tot 1932 het hom as actuarius van die Kaapse Kerk gekies.
25 Junie
25 Junie is die 176ste dag van die jaar in die Gregoriaanse kalender (177ste in skrikkeljare). Daar volg nog 189 dae in die res van die jaar.
Stockholm
Byname
Stockholm se talle byname sluit "Venesië van die Noorde" (Nordens Venedig), Eken ("Eikeboom"), "Pêrel van Europa" (Europas Pärla), Kungsbudane, en "Koningin van die Mälarmeer" (Mälardrottningen) in. 'n Bekende skertsnaam is Noll-åtta ("Nul-agt").
Geografie
Water bedek sowat dertig persent van die stad se totale oppervlakte. Die Mälarmeer is Stockholm se hoofsaaklike drinkwaterbron, en danksy die hoë watergehalte kan 'n mens selfs in die stadsentrum vir salms hengel. Stockholm is op veertien eilande geleë wat deur 53 brûe met mekaar verbind word. Bosgebiede beslaan eweneens 'n groot deel van die stadsgebied.
Vroeë geskiedenis
Die breuke, wat in noordelike rigting loop, is drie miljoen jaar gelede deur 'n reeks ystydperke geslyp, terwyl hul suidelike eweknieë nie deur hierdie proses geraak is nie. Gedurende die laaste koue periodes van die Pleistoseen (70 000 tot 9 500 v.C.) het yslae met 'n dikte van tot by twee kilometer die streek bedek. Alhoewel die ys alle spore van vroeë lewe in die gebied uitgewis het, neem wetenskaplikes nogtans aan dat mense ongeag die gebrek aan argeologiese bewyse die streek reeds voor die ystydperk bewoon het. Die oorblyfsels van 'n mammoet is in die stadsentrum van Stockholm opgegrawe.
Die Middeleeue
Maar eers onder die heerskappy van Magnus Ladulås (1275–1290) het Stockholm 'n werklike ekonomiese deurbraak ervaar. Magnus het nie alleen die politieke en ekonomiese bande met Lübeck en die Hansebond verstewig, maar ook die Sweedse invloedsfeer na Gotland en die stad Visby uitgebrei en die administrasie van Swede gestabiliseer. Gedurende sy regentskap het 'n aantal handelsentra stadstatus verkry, en alhoewel die term "hoofstad" waarskynlik nog nie in sy politieke woordeskat voorgekom het nie, het Magnus van Stockholm nogtans de facto tot die administratiewe sentrum en koninklike setel van Swede verhef. Die kasteel, wat deur Birger Jarl opgerig is, en die beskerming wat dit kon bied was die voorvereiste om 'n Middeleeuse stad te skep wat aan kontinentale Europese standaarde kon voldoen, en in Magnus se tyd het Swede uiteindelik ook oor die nodige organisasievernuf en finansiële bates beskik om 'n sodanige ontwikkelingsproses aan die gang te sit. Die stadsmuur van Stockholm was een van die grootskaalse bouprojekte wat die kapasiteit en vermoë van 'n heerser geverg het en nie deur die bewoners van 'n nuutgestigte nedersetting sou kon bekostig word nie.
Iblis
Die val van die duiwel in Islam
Daarna is hy van God se genade ontneem weens sy arrogante ongehoorsaamheid. God het hom hierna uit Djanna (die paradys) na Djahannam (die hel) verban en hom Satan genoem. Hy wou hom ook straf, maar Iblis het God gesmeek om die straf uit te stel tot die Oordeelsdag. Sy versoek is toegestaan.
Stockholm
Die Wasa-tydperk: Reformasie en ekonomiese opswaai
Swede het in hierdie periode nog steeds nie oor die regeringsinsinstansies en burokrasie beskik waardeur Stockholm tot 'n ware administratiewe sentrum sou kon ontwikkel het nie, tog het koning Erik XIV alles gedoen om met dieselfde skitterende hofhouding te pronk soos sy eweknieë elders in Europa. Die koninklike kasteel het sodoende tot die beduidendste werkgewer in Stockholm ontwikkel wat tussen twee derdes en driekwart van die stad se totale invoere verbruik het.
Stormaktstiden 1611–1718: Swede as Europese groot moondheid
Volgens die beginsels van die destydse merkantilistiese stelsel is handel en nywerhede in stede gekonsentreer waar hulle maklik beheer kon word. Stockholm het hierby 'n sentrale rol gespeel. Die Sweedse kanselier Axel Oxenstierna (1583–1654) het in 1636 in 'n brief daarop gewys dat die ontwikkeling van Stockholm 'n voorvereiste vir 'n magtige Sweedse staat sou wees en daarnaas ook die groei van ander stedelike nedersettings in die land sou bevorder.
Handel
In teenstelling met ander Sweedse stede, wat almal selfversorgend was, was Stockholm heeltemal afhanklik van die handelstrome wat sy hawe gehanteer het. So was die aantal vee, wat in die hoofstad aangehou is, net so groot as dié van Uppsala, al het sy bevolking slegs 'n tiende van dié van Stockholm beloop. Alle goedere, wat in Stockholm aangekom het, moes deur een van ses plaaslike doeaneposte gaan. Sowat driekwart hiervan is vanuit Stockholm na ander bestemmings uitgevoer. Sowat die helfte van die oorblywende goedere, veral visseryprodukte, is uit die Baltiese lande ingevoer, terwyl graan uit die Mälaren-meergebied na Stockholm vervoer is. Weens die vinnig groeiende stadsbevolking kon dié gebied in die tweede helfte van die eeu nie meer in die vraag voorsien nie, en Stockholm het in 'n toenemende mate afhanklik geword van graaninvoere uit die provinsies.
Carlo Scarpa
Olivetti-toonlokaal in Venesië
Akershus
Land- en bosbou speel nog steeds 'n beduidende rol in die plaaslike ekonomie. Sowat die helfte van Akershus se mannekrag is nogtans in Oslo werksaam.
Carlo Scarpa
Onder Carlo Scarpa se belangrikste werke word die Castelvecchio-museum in Verona, die Olivetti-toonlokaal (Negozio Olivetti) in Venesië, en die Brion-grafmonument (Tomba Brion) in San Vito d'Altivole (provinsie Treviso) gereken. Ewe belangrik is meer as vierhonderd glaskuns-ontwerpe wat Scarpa tussen 1927 en 1947 gedurende sy werksaamheid vir die Venesiaanse glasblaserye van Giacomo Cappellin en Paolo Venini te Murano geskep het.
Hartlief
Hartlief vervaardig en bemark beide vleis en vleisprodukte in Namibië en Suid-Afrika. Die maatskappy vervaardig tans bees-, lams- en varkvleisprodukte, sowel as wild- en pluimveeprodukte.
Geskiedenis
In November 2019 is die meerderheid van die maatskappy deur die Namibiese groep Ohlthaver & List gekoop.
Withalssprinkaanvoël
Die Withalssprinkaanvoël (Glareola nuchalis) is 'n skaars intra-Afrika trekvoël wat op rotsagtige plekke meestal by die Zambezirivier en Okavangorivier voorkom. Die streekbevolking is minder as 2000. Die voël is 17 – 20 cm groot en weeg 42 - 55 gram met 'n vlerkspan van 50 cm. In Engels staan die voël bekend as Rock Pratincole.
Tierluislang
Die tierluislang (Python molurus) is die kollektiewe benaming vir die Indiese en Birmaanse luislang. Dit is 'n slangsoort van die Luislange (Pythonidae) en word by die geslag Egte Luislange (Python) ingedeel. Twee subspesies word erken, wat heel onlangs ook as afsonderlike spesies beskou word: die Indiese luislang (Python molurus molurus) en die Birmaanse luislang (P. m. bivittatus). Die donker subspesie, die Birmaanse luislang, is met 'n bevestigde lengte van meer as vyf meter een van die grootste slange ter wêreld. Die verspreidingsgebied sluit groot dele van die tropiese en subtropiese Suid- en Suidoos-Asië in. Die spesie bly in 'n wye verskeidenheid van beboste habitats, nie te ver van water nie en ten minste soms ook in die randgebiede van menslike nedersettings. Vir enkele dekades lank het onwettige vrylatings in die natuur veroorsaak dat 'n indringerbevolking in Florida, 'n VSA-deelstaat, ontstaan het.
Skubbe
Die neusgate lê dorsaal en elkeen is met 'n groot neusskild omring. Die nasalia (neusskilde) is deur 'n paar kleiner, maar duidelik herkenbare internasalia (tussenneusskilde) van mekaar geskei. Hieraan grens weer reghoekige prefrontalia (voor-voorhoofskilde). 'n Tweede, baie kleiner paar prefrontalia, wat dikwels in verskeie klein skilde verdeel is, lê tussen die voorste prefrontalia en die baie gelykvormige paar frontalia (voorhoofskilde). Bokant die oog is daar 'n groot supraokulêre skild (bo-oogse skild). Die rostrale (snoetskild) het, soos by die meeste ander luislange, twee diep labiaalgroewe (lipholtes). Aan die kante van die kop volg daar vanaf die neusskilde, in die rigting van die oë, verskeie lorealia (leiselsskilde), wat in grootte en voorkoms wissel. Gewoonlik is twee preokulêre skilde (vooroogskilde) en drie tot vier postokulêre skilde (agteroogskilde) teenwoordig. Die subokulêre skilde (onderoogskilde) wissel van subspesie na subspesie. Daar is 11 tot 13 supralabialia (bolipskilde), waarvan die eerste en tweede diep lipholtes het. Van die 16 tot 18 infralabialia (onderlipskilde) is verskeie van die voorstes en agterstes met onduidelike lipgroewe of lipkuiltjies bedek.
Klassifikasie
Op die Indonesiese eilande Bali, Soelawesi, Soembawa en Java dui sekere soögeografiese en morfologiese aspekte op 'n differensiasie van Python m. bivittatus. Hierdie bevolkings is meer as 700 kilometer van die slange op die vasteland geskei, toon patroonverskille en het op Soelawesi, Bali en Java tot dwergvorme ontwikkel. In 2009 word die slange uit Soelawesi deur Jacobs et al. vir die eerste keer van nader ondersoek. Op grond van die grootte- en kleurverskille stel die outeurs voor dat die dwergvorm as 'n subspesie beskou moet word. As wetenskaplike naam stel hul P. bivittatus progschai voor, waar hul navorsing die Birmaanse luislang as 'n eie, selfstandige spesie erken. Molekulêrgenetiese navorsing oor die status van hierdie dwergvorm is nog uitstaande. Dit is ook nog onduidelik tot watter mate die ander Indonesiese eilandbevolkings van die vastelandvorm verskil.
James Bowie
Bowie word as 'n Amerikaanse volksheld beskou. Stories van hom as 'n vegter, sommige werklik en ander fiktief, het hom 'n legendariese figuur in Texas se geskiedenis gemaak.
Tierluislang
Klassifikasie
'n Ander subspesie genaamd P.m. pimbura, wat slegs op die eiland Sri Lanka voorkom, word in 1945 deur Deraniyagala beskryf. Aan die hand van die kleur, patroon en aantal subkoudale skilde (onderstertskubbe) wys hy daarop dat min diere van die vastelandvorm, P.m. molurus, verskil het. In 1949 vind Constable hierdie verskille egter as onvoldoende. Vir hom weerspieël die luislange 'n verwagte variasiebreedte van individue binne 'n bevolking. Sedertdien word die tierluislange van Sri Lanka nie meer uitvoerig bestudeer wat hul morfologie of genetika betref nie. Vandag word hul subspesiestatus egter oor die algemeen nie meer ondersteun nie. Hulle word weer as eilandbevolking van P. m. molurus beskou.
Bartolomeusnag
Aanloop
Kardinaal de Richelieu ontneem die Hugenote in 1629 weer 'n deel van hulle regte en in 1685 word die Edik van Nantes geheel en al herroep deur koning Lodewyk XIV.
Tierluislang
Gedrag
Tierluislange is oorwegend skemer- en nagdiere. Die daaglikse aktiwiteit hang ten nouste saam met die omgewingstemperatuur. In gebiede met duidelike seisoenale temperatuurverskille soek hulle in die koel en warm maande 'n wegkruipplek op met 'n aangenamer en konstanter mikroklimaat.
Dieet
Die spektrum van natuurlike prooi strek vanaf soogdiere en voëls tot koudbloedige akkedisse en amfibieë: paddas, likkewane, vlermuise, vlieënde honde, dwergbokkies, Indiese sivetkatte en talryke knaagdiere word gevreet. Hy vang ook ooievaars, water- en hoendervoëls. Die grootte van die prooidier korreleer met die grootte van die tierluislang. By groot eksemplare is buitengewone prooi gevind van klein ape soos die jong Indiese langur-ape, wildevarkies, goudjakkalse, muntjakke, Indiese gaselle, halfwas swynherte, asook die lammers van die sambar (of perdehert) en aksishert (axishert). 'n Individu van 4,5 meter het byvoorbeeld 'n swynhert met 18 sentimeter lange horings (of eerder, gewei) ingesluk. Horings wat te groot is bemoeilik die inslukproses en kan inwendige wonde veroorsaak. Tot die grootste en weerbaarste prooidiere hoort ook die luiperd. In die maag van 'n 5,4 meter lange tierluislang is 'n volgroeide eksemplaar met 'n kop-romp-lengte van 1,25 meter gevind.
Bedreiging en bevolking
Sekere volkstamme in Indië, Sri Lanka, Noord-Thailand, Laos en Kambodja asook Birmane, Karen, Sjinese en klein etniese groepe in Indonesië jag die tierluislang vir sy vleis. In Sjina word die eiers beskou as 'n lekkerny, die lewer en hart as stimulant, die galblaas word vir medisinale doeleindes gebruik en die vel as grondstof vir musiekinstrumente en kunshandwerk. In Indië en op Sri Lanka word die vet uitwendig ter verligting van kneusings, verstuitings, breuke en rumatiek aangewend en ingeneem teen melaatsheid. Die voortdurende verbruik hou 'n ernstige bedreiging in veral vir die tierluislangbevolking van Sjina, wat vir meer as 'n eeu lank reeds erg gekrimp het. Ook in Birma, waar die tierluislang in 1912 nog "in massas voorkom", het die intensiewe verbruik as voedselbron 'n sigbare uitdunning veroorsaak.
Ebbe Dommisse (predikant)
duimnael|regs|180px|Ds. Ebbe Dommisse, omstreeks 1916.
Gryspapegaai
Verspreiding en habitat
Die gryspapegaai het na Florida in Amerika gevlug of is met opset daar losgelaat, maar daar is geen bewyse dat hulle broei nie. Die getalle kan net vermeerder omdat al hoe meer voëls daarheen vlug of daar losgelaat word.
Seksualiteit in antieke Rome
Die opvattings oor seksualiteit in antieke Rome, en in ’n breër sin die seksuele oortuigings en gedrag in antieke Rome, is duidelik uit Romeinse kuns, letterkunde en inskripsies en in ’n mindere mate uit Romeinse argeologiese oorblyfsels soos erotiese artifakte en argitektuur. Daar word soms aanvaar seks in antieke Rome het geen grense gehad nie; Verstraete en Provençal meen egter dié siening was bloot ’n Christelike vertolking: "Die seksualiteit van die antieke Romeine is nog nooit sedert die opkoms van die Christendom in ’n goeie lig in die Weste gesien nie. In die moderne verbeelding en kultuur is dit sinoniem met seksuele losbandigheid en misbruike."
Erotiese letterkunde en kuns
In die 2de eeu n.C. "was daar ’n groot toename in Griekse en Latynse geskrifte oor seks," asook in romantiese boeke. Maar hierna verdwyn openlike seksualiteit so te sê uit letterkunde, en seksonderwerpe word net in mediese en Christelike geskrifte aangetref. In die 3de eeu het selibaat die ideaal van al hoe meer Christene geword en kerkvaders soos Tertullianus en Clemens van Alexandrië het selfs gedebatteer oor of seks in die huwelik geoorloof is ter wille van voortplanting.
Seks, godsdiens en die staat
Kupido het begeerte ontlok; die ingevoerde god Priapus het wellus verteenwoordig; Mutunus Tutunus het seks in die huwelik bevorder. Die god Liber ("die vry een") was in beheer van fisiologiese reaksies tydens seks. Wanneer ’n man die toga virilis ("toga van viriliteit") aangetrek het, het Liber sy beskermgod geword; volgens die liefdesdigters het hy dan die onskuldige beskeidenheid (pudor) van die kleintyd agtergelaat en die seksuele vryheid (libertas) verkry om sy liefdestaak te begin. ’n Klomp gode het oor elke aspek van seks, bevrugting en geboorte toesig gehou.
Incestum
Incestum (dit wat nie castitas is nie), is ’n daad wat godsdienstige reinheid skend, dalk dieselfde as nefas, godsdienstig ontoelaatbaar. Die skending van ’n Vestaalse maagd se kuisheidseed was incestum; sy en die man wat haar onrein gemaak het, kon regtens aangekla word, ongeag of die seks vrywillig of gedwonge was. ’n Vestaalse maagd se verlies van castitas het Rome se verbond met die gode (pax deorum) verbreek, en het gewoonlik gepaard gegaan met die waarneming van slegte voortekens (prodigia). Die vervolging van een van dié maagde het dikwels met politieke onrus saamgeval, en sommige aanklagte van incestum was skynbaar polities gemotiveer: Hoewel die Engelse woord incest van die Latynse woord afgelei is, was bloedskande net een vorm van die Romeinse incestum.
Heling en towerkuns
Stimuleerders en onderdrukkers van die geslagsdrang, voorbehoedmiddels en aborteermiddels kom voor in mediese handboeke en towerspreuktekste; dit is moeilik om towerdrankies van farmakologie te onderskei. In sy Boek 33 De medicamentis, het die mediese skrywer Marcellus van Bordeaux meer as 70 behandelings versamel vir groeisels en letsels aan die penis en testikels, testikels wat nie afgesak het nie, erektiele disfunksie, die versameling van vloeistof om ’n testikel, hoe om ’n eunug van iemand te maak sonder chirurgie, hoe om ’n vrou se getrouheid te verseker en hoe om ’n man se seksdrang se verhoog of te verlaag. Van dié behandelings het vreemde rituele ingesluit:
Ebbe Dommisse (predikant)
Ontvangs op Middelburg
Enige susters van die gemeente het die nuwe leraar en sy gesin, die besoekende predikante, die kerkraadslede en hul eggenotes, en die sendelinge 'n eetmaal aangebied wat deur almal geniet is. Ook hier was daar toesprake waarop ds. Dommisse gepas geantwoord het. In die namiddag was daar 'n baie aangename tuinparty op die landboutentoonstellingsterrein. Die musiekkapel is verander in 'n resepsiekamer en die gemeentelede en gaste is aan ds. en mev. Dommisse deur die heer G.N.A. Theunissen voorgestel.
Sektes en opvoeding
duimnael|regs|250px|Ds. en mev. Dommisse teen die einde van sy dienstyd op Middelburg, Kaap. Gedurende die vakature, voor ds. Dommisse se koms, het die sektes taamlik opgang gemaak op Middelburg, maar die getroue arbeid en evangelieprediking van die nuwe leraar het al die sektes binne 'n jaar 'n natuurlike dood laat sterwe. Dié bearbeiding was nie maklik nie, want die gemeente was groot en die predikant het in daardie dae nog kar en perde of 'n ryperd gebruik. So uitgebrei was die werk dat eerw. Dekker, die plaaslike sendeling, gevra is om teen 'n vaste vergoeding die leraar behulpsaam te wees met besoek op die dorp en met buitekerke waar nodig.
TuS Koblenz
Die klub het in 1982 sy naam verander na TuS Koblenz en speel in die 2006/07-seisoen vir die eerste keer in die 2. Bundesliga.
Seksualiteit in antieke Rome
Seksualiteit van die genotsoeker
Die vierde boek van Lucretius se De rerum natura bevat een van die mees uitgebreide aanhalings oor menslike seksualiteit in die Latynse letterkunde. Yeats het dit in sy bespreking van John Dryden se vertaling "die beste beskrywing van seksuele omgang ooit" genoem. Lucretius het in die middel 1ste eeu v.C. gelewe. Sy didaktiese gedig De rerum natura is ’n voorstelling van epikuristiese filosofie binne die Ennius-tradisie van Latynse poësie. Epikurisme is beide materialisties en hedonies. Die hoofdoel van die lewe is genot, wat beskryf word as die afwesigheid van fisieke pyn en emosionele bekommernis. Die epikuris wil sy begeertes met so min passie en inspanning as moontlik bevredig. Begeertes word verdeel tussen dié wat beide natuurlik en noodsaaklik is, soos honger en dors; dié wat natuurlik maar nie noodsaaklik is nie, soos seks; en dié wat nie natuurlik of noodsaaklik is nie, soos om oor ander te heers en jouself te verheerlik. Dit is binne hierdie verband dat Lucretius sy ontleding van liefde en seksuele begeerte aanbied. Dit vorm ’n teenwig teen die erotiese etos van Catullus en het die liefdesdigters in Augustus se tyd beïnvloed.
Lucretius het hoofsaaklik vir ’n manlike gehoor geskryf en het aangeneem liefde is ’n manlike passie wat óf op seuns óf op vroue gerig is. Manlike begeerte word beskou as patologies, frustrerend en gewelddadig.
Lucretius koppel dus ’n epikuristiese teenstrydigheid aan seksualiteit, wat ’n mens se gemoedsrus bedreig as begeerte ’n vorm van onderworpenheid en foltering word, maar sy siening van vroulike seksualiteit is minder negatief. Terwyl mans aangedryf word deur onnatuurlike verwagtings van eensydige en desperate seks, reageer vroue met ’n suiwer dierlike instink op toenadering, en dit lei tot wedersydse bevrediging. Die vergelyking met bronstige wyfies is nie as ’n belediging bedoel nie, maar om aan te dui begeerte is natuurlik en moenie as ’n foltering ervaar word nie.
Stoïsynse seksuele moraliteit
’n Man wat ’n prostituut besoek, skaad homself deur ’n gebrek aan selfbeheersing; volgens Musonius is disrespek vir sy vrou en haar verwagtings van getrouheid nie ter sake nie. Net so behoort ’n man nie so selfsugtig te wees dat hy ’n slaaf vir seks uitbuit nie; haar reg om nie misbruik te word nie, behoort egter nie die rede te wees dat hy homself inhou nie. Volgens Musonius moes seks selfs binne die huwelik gebruik word om toegeneentheid te wys en voort te plant, en nie vir "blote plesier" nie.